title: 2011/824/EU: A Tanács határozata ( 2011. október 20. ) a mezőgazdasági termékek, a feldolgozott mezőgazdasági termékek, a halak és halászati termékek kereskedelmének további liberalizációjáról és az egyrészről az Európai Közösségek, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai-övezet Palesztin Hatósága között levélváltás formájában létrejött megállapodás megkötéséről#Megállapodás levélváltás formájában egyrészről az Európai Unió, másrészről Ciszjordánia és a Gázai övezet Palesztin Hatósága között a mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás módosításáról

text:
               10.12.2011

               HU

               Az Európai Unió Hivatalos Lapja

               L 328/2

         A TANÁCS HATÁROZATA
   (2011. október 20.)
   a mezőgazdasági termékek, a feldolgozott mezőgazdasági termékek, a halak és halászati termékek kereskedelmének további liberalizációjáról és az egyrészről az Európai Közösségek, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai-övezet Palesztin Hatósága között levélváltás formájában létrejött megállapodás megkötéséről
   (2011/824/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az Unió és Ciszjordánia és a Gázai övezet Palesztin Nemzeti Hatósága (a továbbiakban: Palesztin Hatóság) közötti kapcsolat az egyrészről az Európai Közösségek, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodáson (2) (a továbbiakban: ideiglenes megállapodás) alapul, amelyet 1997 februárjában írtak alá, és amelynek kereskedelmi rendelkezései 1997. július 1-jén léptek hatályba. Ennek fő célja, hogy a felek között előmozdítsa a kereskedelmet, a befektetéseket és a harmonikus gazdasági kapcsolatokat, és ezáltal elősegítse fenntartható gazdasági fejlődésüket.

               (2)

               Az ideiglenes megállapodás biztosítja a palesztin ipari termékek számára az Unió piacaihoz való vámmentes hozzáférést és a megszállt palesztin területekre irányuló uniós kivitelre vonatkozó vámok öt év alatt fokozatosan történő megszüntetését. Az ideiglenes megállapodás rendelkezik annak lehetőségéről, hogy további kereskedelmi preferenciákat biztosítsanak a Palesztin Hatóságnak. Az ideiglenes megállapodás 12. cikkének értelmében a Közösség és a Palesztin Hatóság fokozatosan növeli a liberalizáció mértékét a mindkét fél számára fontos mezőgazdasági és halászati termékek kereskedelme vonatkozásában. Az ideiglenes megállapodás 14. cikk (2) bekezdése pedig azt írja elő, hogy a Közösség és a Palesztin Hatóság megvizsgálja annak lehetőségét, hogy egymásnak további engedményeket biztosítsanak.

               (3)

               A 2005 májusában jóváhagyott és később kiegészített európai szomszédságpolitikai cselekvési terv (ENP cselekvési terv) is tartalmaz arról szóló rendelkezéseket, hogy a mezőgazdasági és halászati termékek kereskedelmének fokozatos liberalizációját folytatni kell.

               (4)

               Az euro-mediterrán országok külügyminiszterei által 2005. november 28-án elfogadott euro-mediterrán mezőgazdasági menetrend (rabati menetrend) értelmében kívánatos a mezőgazdasági és a feldolgozott mezőgazdasági termékek, a halak és a halászati termékek kereskedelmének nagyfokú liberalizációja; a cél az, hogy 2010-re megvalósuljon a kereskedelem teljes liberalizációja, esetleg az érzékeny termékek rendkívül korlátozott számának kizárásával.

               (5)

               A kereskedelemről szóló legutóbbi, 2009 decemberében tartott euro-mediterrán miniszteri találkozón a kereskedelmi miniszterek, illetve az euro-mediterrán régió elkötelezték magukat a palesztin termékek kereskedelmének támogatása mellett, amit az Euromed kereskedelmi menetrend 2010 után elnevezésű dokumentumban is kifejeztek. Ezenfelül 2010-ben a kereskedelmi miniszterek elfogadtak egy átfogó intézkedéscsomagot, amely a palesztin termékek vonatkozásában elősegíti a más euro-mediterrán partnerekkel folytatott kétoldalú és regionális kereskedelmet.

               (6)

               A Palesztin Hatósággal a tárgyalások a mezőgazdasági termékek, a feldolgozott mezőgazdasági termékek, a halak és a halászati termékek kereskedelmének nagyobb liberalizációjáról sikeresen lezárultak a mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösségek, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai-övezet Palesztin Hatósága között levélváltás formájában létrejött megállapodásnak (a továbbiakban: a megállapodás) a 2011/248/EU tanácsi határozatnak (3) megfelelően türténő aláírásával.

               (7)

               A palesztin hatóság által irányított megszállt területen még nem alakult meg az állam. Ezért azt nem sorolják fel az Egyesült Nemzetek osztályozásában, így nem élvezheti az Unió általános preferenciarendszerének előnyeit (4).

               (8)

               A Palesztin Hatóság az Unió legkisebb kereskedelmi partnere az euro-mediterrán régióban és szinte az egész világon; 2009-ben 56,6 millió EUR-t kitevő összes kereskedelmének nagy többsége (50,5 millió EUR) az uniós exportnak tulajdonítható. A Palesztin Hatóság által irányított területről származó uniós import 2009-ben csupán 6,1 millió EUR-t tett ki, és főként mezőgazdasági és feldolgozott mezőgazdasági termékeket érintett (a teljes uniós import hozzávetőleg 70,1 %-a). 2009-ben az Unió 1,7 millió EUR értékben exportált mezőgazdasági termékekből, 3,3 millió EUR értékben feldolgozott mezőgazdasági termékekből és 0,1 millió EUR értékben halakból és halászati termékekből. Ciszjordánia és a Gázai övezet gazdasági fejlődését várhatóan elősegíti a további piacnyitás az exportteljesítmény növelése által, miközben nincs negatív hatása az Unióra. Ezért indokolt Ciszjordánia és a Gázai övezet Palesztin Hatóságának további kereskedelmi preferenciákat biztosítani, javítva hozzáférésüket a mezőgazdasági termékek uniós piacához.

               (9)

               Az ENP cselekvési tervvel összhangban az Unió és a Palesztin Hatóság közötti kapcsolat minősége attól függ majd, hogy a Palesztin Hatóság milyen mértékben kötelezi el magát a közös értékek iránt, valamint képes-e végrehajtani a közös megállapodás tárgyát képező prioritásokat. Az Unió azt tervezi, hogy a további kereskedelmi preferenciák biztosítását kiegészíti egy kereskedelemmel kapcsolatos technikai segítségnyújtási csomaggal, amely további segítséget nyújt a Palesztin Hatóságnak abban, hogy előkészítse a jövőbeli palesztin államot.

               (10)

               Ezenfelül az, hogy az Unió további kereskedelmi preferenciáira jogosult lesz-e a Palesztin Hatóság, attól függ, hogy az megfelel-e a vonatkozó származási szabályoknak és az azokkal kapcsolatos eljárásoknak, valamint gondoskodik-e a hatékony közigazgatási együttműködésről és az Európai Uniónak történő segítségnyújtásról. E feltételek súlyos vagy szisztematikus be nem tartása, illetve csalás vagy szabálytalanság megállapítása ahhoz vezethetnek, hogy az ideiglenes megállapodás 23a. cikkében meghatározott vonatkozó eljárások értelmében az Unió elfogadja az intézkedéseket.

               (11)

               A származó termékek fogalmának meghatározása, a származásigazolás és a közigazgatási együttműködés módszerei tekintetében az ideiglenes megállapodásnak a „származó termékek” fogalmának meghatározásáról és a közigazgatási együttműködés módszereiről szóló 3. jegyzőkönyve alkalmazandó.

               (12)

               Ha a Palesztin Hatóság területéről származó mezőgazdasági és feldolgozott mezőgazdasági termékek, halak és halászati termékek importja jelentősen emelkedik, és így komoly zavart okoz majd az Unió belső piacán, az Unió szükség esetén elfogadhat védintézkedéseket e határozattal összhangban.

               (13)

               A megállapodással elfogadott importszabályokat a Tanács által kialakított feltételek alapján és az azok biztosításával nyert tapasztalatok fényében kell megújítani. Ezért időtartamukat tíz évre indokolt korlátozni. Ciszjordánia és a Gázai övezet gazdasági helyzetét figyelembe véve azonban a felek meghosszabbítják a vám- és kvótamentes elbánás alkalmazását, ha úgy ítélik meg, hogy a palesztin gazdaságnak további átmeneti időszakra van szüksége ahhoz, hogy készen álljon a további kölcsönös engedményekhez vezető tárgyalások megkezdésére.

               (14)

               Az Unió és a Palesztin Hatóság öt évvel a megállapodás hatálybalépését követően újabb találkozó keretében mérlegeli annak lehetőségét, hogy az ideiglenes megállapodás 12. cikkében meghatározott céllal összhangban további kölcsönös állandó engedményeket biztosítsanak a mezőgazdasági és a feldolgozott mezőgazdasági termékek, a halak és a halászati termékek kereskedelme terén. Amennyiben ezt a megszállt palesztin terület korlátozott jövőbeni gazdasági fejlődése miatt nem tekintik helyénvalónak, az ilyen tárgyú megbeszéléseket későbbre kell halasztani.

               (15)

               A megállapodást meg kell kötni,

         ELFOGADTA EZT A HATÁROZATOT:
   1. cikk
   A mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösség, másrészről Ciszjordánia és a Gázai-övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euro-mediterrán ideiglenes társulási megállapodás módosításáról szóló, egyrészről az Európai Unió, másrészről Ciszjordánia és a Gázai-övezet Palesztin Hatósága között levélváltás formájában létrejött megállapodást (a továbbiakban: megállapodás) ezúton a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   Amennyiben az Uniónak az ideiglenes társulási megállapodás 23. cikke szerinti, mezőgazdasági termékekkel, illetve halakkal és halászati termékekkel kapcsolatos védintézkedést kell hoznia, ezen intézkedést a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet (a továbbiakban: egyes mezőgazdasági termékekre vonatkozó rendelet) (5) 159. cikkének (2) bekezdésében meghatározott eljárásoknak vagy a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendelet (6) 30. cikkének megfelelően kell elfogadni. A feldolgozott mezőgazdasági termékek esetében az ilyen védintézkedéseket az ovalbuminra és laktalbuminra vonatkozó közös kereskedelmi rendszerről szóló, 2009. július 7-i 614/2009/EK tanácsi rendelet (7) 7. cikkének (2) bekezdésében vagy a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 2009. november 30-i 1216/2009/EK tanácsi rendelet (8) 11. cikkének (4) bekezdésében meghatározott eljárásoknak megfelelően kell elfogadni.
   3. cikk
   A Tanács elnöke kijelöli a megállapodásban rögzített elfogadási okiratnak az Unió nevében történő letétbe helyezésére jogosult személyt annak kifejezésére, hogy az Unió a megállapodást magára nézve jogilag kötelező erejűnek ismeri el (9).
   4. cikk
   Ez a határozat az elfogadásának napján lép hatályba.

      Kelt Luxembourgban, 2011. október 20-án.

            a Tanács részéről

            az elnök

         M. SAWICKI

      (1)  2011. szeptember 5-i egyetértés (a Hivatalos Lapban még nem tették közzé).

      (2)  HL L 187., 1997.7.16., 3. o.

      (3)  HL L 104., 2011.4.20., 2. o.

      (4)  HL L 169., 2005.6.30., 1. o.

      (5)  HL L 299., 2007.11.16., 1. o.

      (6)  HL L 17., 2000.1.21., 22. o.

      (7)  HL L 181., 2009.7.14., 10. o.

      (8)  HL L 328., 2009.12.15., 10. o.

      (9)  A megállapodás hatálybalépésének napját az Európai Unió Hivatalos Lapjában a Tanács főtitkára hirdeti ki.

      MEGÁLLAPODÁS
      levélváltás formájában egyrészről az Európai Unió, másrészről Ciszjordánia és a Gázai övezet Palesztin Hatósága között a mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás módosításáról
      Tisztelt Hölgyem/Uram!
      Ezúton szeretnék hivatkozni azon tárgyalásokra, amelyekre az euro-mediterrán országok külügyminiszterei által a mezőgazdasági és a feldolgozott mezőgazdasági termékekkel, a halakkal és a halászati termékekkel folytatott kereskedelem liberalizációjának felgyorsítása érdekében 2005. november 28-án elfogadott euro-mediterrán mezőgazdasági menetrend (rabati menetrend) szellemében és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága (a továbbiakban: Palesztin Hatóság) képviseletében a Palesztin Felszabadítási Szervezet (PFSZ) közötti kereskedelemről és együttműködésról szóló, 1997. július 1-je óta hatályban lévő euro-mediterrán ideiglenes társulási megállapodás (a továbbiakban: ideiglenes társulási megállapodás) 7. és 12. cikke, valamint 14. cikkének (2) bekezdése alapján került sor, amelyek értelmében a Közösség és a Palesztin Hatóság fokozatosan növekvő mértékű liberalizációt valósít meg többek között az egymás között mezőgazdasági termékekkel folytatott kereskedelem vonatkozásában.

                  A:

                  A felek az ideiglenes társulási megállapodás következő ideiglenes módosításában állapodtak meg:

                              1.

                              A C. pont rendelkezéseinek megfelelően az 1. jegyzőkönyv helyébe az ennek a levélváltás formájában létrejött megállapodásnak az I. mellékletében szereplő 1. jegyzőkönyv lép.

                  B:

                  A felek az ideiglenes társulási megállapodás következő állandó módosításaiban is megállapodtak:

                              1.

                              A 4. cikk helyébe a következő szöveg lép:
                              „E fejezet rendelkezéseit az Európai Unióból, valamint a Ciszjordániából és a Gázai övezetből származó termékekre kell alkalmazni, a Kombinált Nómenklatúrának és a Palesztin Hatóság vámtarifájának az 1–24. árucsoportjában felsorolt termékek kivételével, valamint az Általános Vám- és Kereskedelmi Egyezmény (GATT) mezőgazdaságról szóló megállapodásának I. melléklete (1) bekezdésének ii. pontjában felsorolt termékek kivételével. E fejezet azonban továbbra is vonatkozik a 1702 11 00 KN-kódú vegytiszta tejcukorra, valamint az ex 1702 30 50 és az ex 1702 30 90 KN-kódú szőlőcukorból száraz állapotban legalább 99 tömegszázalékot tartalmazó szőlőcukorra és szőlőcukorszirupra.”

                              2.

                              A 2. fejezet címének a helyébe a következő szöveg lép:

                              3.

                              A 11. cikk helyébe a következő szöveg lép
                              „E fejezet rendelkezéseit az Európai Unióból, valamint a Ciszjordániából és a Gázai övezetből származó, Kombinált Nómenklatúrának és a Palesztin Hatóság vámtarifájának az 1–24. árucsoportjában felsorolt termékekre, valamint az Általános Vám- és Kereskedelmi Egyezmény (GATT) mezőgazdaságról szóló megállapodásának 1. melléklete (1) bekezdésének ii. pontjában felsorolt termékekre kell alkalmazni, a 1702 11 00 KN-kódú vegytiszta tejcukor, valamint az ex 1702 30 50 és az ex 1702 30 90 KN-kódú szőlőcukorból száraz állapotban legalább 99 tömegszázalékot tartalmazó szőlőcukor és szőlőcukorszirup kivétel, amelyekre vámmentes piaci hozzáférést már az 1. fejezet biztosított.”

                              4.

                              A 12. cikk helyébe a következő szöveg lép
                              „Az Európai Unió és a Palesztin Hatóság fokozatosan növekvő mértékű liberalizációt valósít meg a mindkét fél számára fontos mezőgazdasági termékek, feldolgozott mezőgazdasági termékek, halak és halászati termékek kereskedelmére.”

                              5.

                              A 13. cikk helyébe a következő szöveg lép:
                              „(1)   Az 1. jegyzőkönyvben felsorolt, Ciszjordániából és a Gázai övezetből származó mezőgazdasági és feldolgozott mezőgazdasági termékek, halak és halászati termékek Európai Unióba való behozatalára a szóban forgó jegyzőkönyvben meghatározott rendelkezések vonatkoznak.
                              (2)   A 2. jegyzőkönyvben felsorolt, az Európai Unióból származó mezőgazdasági és feldolgozott mezőgazdasági termékeknek, halaknak és halászati termékeknek a Ciszjordániába és a Gázai övezetbe való behozatalára a szóban forgó jegyzőkönyvben meghatározott rendelkezések vonatkoznak.”

                              6.

                              A megállapodás szövege a következő 23a. cikkel egészül ki:
                              „A kedvezmények ideiglenes visszavonása
                              (1)   A felek egyetértenek, hogy a közigazgatási együttműködés és segítségnyújtás lényeges elemet képez az e megállapodás szerinti preferenciális elbánás alkalmazása és szabályozása vonatkozásában, és hangsúlyozzák elkötelezettségüket a vámügyekben és az azokhoz kapcsolódó kérdésekben előforduló szabálytalanságok és csalások elleni küzdelem iránt.
                              (2)   Ha a felek egyike objektív információkra alapozva a közigazgatási együttműködés vagy segítségnyújtás hiányát és/vagy e megállapodás rendelkezései szerinti szabálytalanságot vagy csalást állapít meg, akkor az érintett fél e cikk rendelkezéseinek megfelelően az érintett termék(ek) tekintetében jogosult a preferenciális elbánás alkalmazását ideiglenes jelleggel felfüggeszteni.
                              (3)   Ennek a cikknek az alkalmazásában a közigazgatási együttműködés vagy segítségnyújtás gyakorlásának az elmulasztása többek között az alábbiakat jelenti:

                                          a)

                                          az érintett termék(ek) származó helyzetének igazolására vonatkozó kötelezettségek ismételt be nem tartása;

                                          b)

                                          a származási igazolás utólagos ellenőrzésének végrehajtásával és/vagy az eredmények közlésével kapcsolatos, ismételt elutasítás vagy indokolatlan késedelem;

                                          c)

                                          az adott preferenciális bánásmód megadásával kapcsolatos dokumentumok hitelességének vagy információk pontosságának ellenőrzésére szolgáló látogatások ismételt megtagadása vagy az azokkal kapcsolatos indokolatlan késés.

                                    (4)   Ennek a cikknek az alkalmazásában szabálytalanságokra vagy csalásra utaló jelek többek között olyan esetekben állapíthatók meg, amikor a másik fél szokásos termelési és exportkapacitását meghaladó mértékben, kielégítő magyarázat nélkül gyors növekedés következik be a termékimportban, és ehhez szabálytalanságokra vagy csalásra utaló objektív információk kapcsolódnak.
                              (5)   Az ideiglenes felfüggesztés alkalmazásának a következők a feltételei:

                                          a)

                                          Az a fél, amelyik objektív információk alapján a közigazgatási együttműködés vagy segítségnyújtás biztosításának elmulasztását és/vagy szabálytalanságokat vagy csalást állapít meg, haladéktalanul értesíti a vegyes bizottságot erről a megállapításról, valamint az objektív információkról, és a vonatkozó információk és objektív megállapítások alapján konzultációkat kezd a vegyes bizottság keretében a felek mindegyike számára elfogadható megoldás megtalálása érdekében.

                                          b)

                                          Amennyiben a felek konzultációkat kezdtek a vegyes bizottság keretében, de az értesítéstől számított 3 hónapon belül nem tudtak elfogadható megoldásban megállapodni, az érintett fél ideiglenesen felfüggesztheti az adott termék(ek)re vonatkozó preferenciális elbánást. Az ideiglenes felfüggesztésről haladéktalanul értesíteni kell a vegyes bizottságot.

                                          c)

                                          Az e cikk szerinti ideiglenes felfüggesztés alkalmazását az érintett fél pénzügyi érdekeinek a megvédéséhez szükséges mértékre kell korlátozni. A felfüggesztés időtartama nem lépheti túl a hat hónapot, ám meghosszabbítható, ha a lejárat időpontjában semmi sem változott azon feltételek tekintetében, amelyek eredetileg a felfüggesztés alapját képezték. A felfüggesztésekről időszakonként konzultálni kell a vegyes bizottság keretében, különösen a megszüntetésükről, amint az alkalmazásukra vonatkozó feltételek már nem teljesülnek.

                                    Mindkét félnek – belső eljárása szerint – közzé kell tennie (az Európai Unió esetében az Európai Unió Hivatalos Lapjában) az importőröknek szóló közleményeket az alábbi témákban: az (5) bekezdés a) pontjában említett értesítés; az (5) bekezdés b) pontjában említett határozat; az (5) bekezdés c) pontjában említett hosszabbítás vagy megszüntetés.”

                              7.

                              A 2. jegyzőkönyv és mellékletei helyébe az e levélváltás formájában létrejött megállapodás II. mellékletében szereplő 2. jegyzőkönyv és mellékletek lépnek.

                              8.

                              Az ideiglenes társulási megállapodás a kereskedelem egészségügyi és növény-egészségügyi, illetve technikai akadályaira vonatkozó közös nyilatkozattal egészül ki, amelynek szövegét e levélváltás formájában létrejött megállapodás III. melléklete tartalmazza.

                  C.

                  A felek a következő további rendelkezésekben állapodtak meg:

                              1.

                                          a)

                                          Az A. pontban rögzített ideiglenes módosítások 10 éves időtartamra szólnak e levélváltás formájában létrejött megállapodás hatálybalépésétől kezdve. Ciszjordánia és a Gázai övezet jövőbeni gazdasági fejlődésétől függően azonban a vegyes bizottság mérlegelheti e módosítások további időszakra történő lehetséges meghosszabbítását. Az ilyen értelmű határozatot a vegyes bizottságnak legkésőbb egy évvel az e levélváltás formájában létrejött megállapodás által biztosított 10 éves időszak lejárata előtt meg kell hoznia.

                                          b)

                                          Az Európai Unió és a Palesztin Hatóság öt évvel e levélváltás formájában létrejött megállapodás hatálybalépését követően újabb találkozó keretében mérlegeli annak lehetőségét, hogy az ideiglenes társulási megállapodás 12. cikkével összhangban további kölcsönös állandó engedményeket tegyenek a mezőgazdasági termékek, feldolgozott mezőgazdasági termékek, a halak és a halászati termékek kereskedelme terén.

                                          c)

                                          A jövőbeli kölcsönös tárgyalások kiindulópontját az ideiglenes társulási megállapodás egységesített engedményei képezik, amelyeket e levélváltás formájában létrejött megállapodás II. és IV. melléklete sorol fel.

                                          d)

                                          A felek tudomásul veszik, hogy az Európai Unió által e jövőbeni tárgyalások eredményeként biztosítandó kereskedelmi feltételek az ezen levélváltás formájában létrejött megállapodás szerinti feltételeknél kevésbé kedvezőek is lehetnek.

                              2.

                              Az ideiglenes társulási megállapodás 7. cikkének (1) bekezdése nem alkalmazandó az ezen levélváltás formájában létrejött megállapodás A. pontjában rögzített ideiglenes módosítások alkalmazásáig.

            Ez a levélváltás formájában létrejött megállapodás az utolsó elfogadási okirat letétbe helyezésének napját követő harmadik hónap első napján lép hatályba.
      Ezúton tisztelettel megerősítem, hogy az Európai Unió egyetért e levél tartalmával.
      Lekötelezne, ha megerősítené, hogy kormánya egyetért a fentiekkel.
      Kérem, fogadja megkülönböztetett nagyrabecsülésem kifejezését.
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje,
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Întocmit la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Гια την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         I. MELLÉKLET

            1. JEGYZŐKÖNYV
            a Ciszjordániából és a Gázai övezetből származó mezőgazdasági és feldolgozott mezőgazdasági termékeknek, halaknak és halászati termékeknek az Európai Unióba történő behozatalára alkalmazandó ideiglenes szabályokról

                        1.

                        A mezőgazdasági termékek, a feldolgozott mezőgazdasági termékek, a halak és a halászati termékek kereskedelmének további liberalizációjáról és ezen megállapodás módosításáról szóló, az Európai Unió és a Palesztin Hatóság között levélváltás formájában létrejött, 2011-ben aláírt megállapodás C.1. a) pontjának rendelkezéseivel összhangban ideiglenesen megszűnnek a Ciszjordániából és a Gázai övezetből származó, a Kombinált Nómenklatúrának és a Palesztin Hatóság vámtarifájának az 1–24. árucsoportjában felsorolt termékeknek, valamint az Általános Vám- és Kereskedelmi Egyezmény (GATT) mezőgazdaságról szóló megállapodásának 1. melléklete (1) bekezdésének ii. pontjában felsorolt termékeknek az Európai Unióba történő behozatalára alkalmazandó vámok és az azokkal azonos hatású díjak (beleértve azok mezőgazdasági alkotóelemét is), kivéve a 1702 11 00 KN-kódú vegytiszta tejcukorra, valamint az ex 1702 30 50 és az ex 1702 30 90 KN-kódú szőlőcukorból száraz állapotban legalább 99 tömegszázalékot tartalmazó szőlőcukorra és szőlőcukorszirupra vonatkozó, az 1. fejezet hatálya alá tartozó vámokat és azokkal azonos hatású díjakat.

                        2.

                        Az e jegyzőkönyv 1. pontjában meghatározott feltételektől eltérve azon termékek esetében, amelyekre az 1234/2007/EK tanácsi rendelet (1) 140a. cikkével összhangban belépési ár alkalmazandó, és amelyek esetében a közös vámtarifa értékvám és egy külön vámtétel alkalmazását írja elő, az eltörlés csak az értékvámra vonatkozik.

         II. MELLÉKLET

            2. JEGYZŐKÖNYV
            az Európai Unióból származó mezőgazdasági és feldolgozott mezőgazdasági termékeknek, halaknak és halászati termékeknek Ciszjordániába és a Gázai övezetbe történő behozatalára alkalmazandó szabályokról

                        1.

                        A mellékletekben felsorolt, az Európai Unióból származó termékek Ciszjordániába és a Gázai övezetbe történő behozatalát az alábbi, valamint a mellékletekben foglalt feltételekkel összhangban engedélyezik.

                        2.

                        A behozatali vámokat eltörlik vagy az a) oszlopban jelzett szintre csökkentik, a b) oszlopban meghatározott éves vámkontingens keretén belül és a c) oszlopban jelzett különös rendelkezéseknek megfelelően.

                        3.

                        A vámkontingenseket meghaladóan behozott mennyiségekre a harmadik országokra vonatkozó közös vámot kell alkalmazni, a c) oszlopban jelzett különös rendelkezéseknek megfelelően.

                        4.

                        Az alkalmazás első évére vonatkozóan a vámkontingensek által érintett mennyiségek és a referenciamennyiségek az alapmennyiségek részeiként kerülnek kiszámításra, figyelembe véve az e jegyzőkönyv hatálybalépéséig eltelt időt.

            A 2. JEGYZŐKÖNYV 1. MELLÉKLETE

                        KN-kód

                        Árumegnevezés

                        Vám (%)

                        Vámkontingens
                        (tonna, ha másképpen nincs jelölve)

                        Különös rendelkezések

                        a)

                        b)

                        c)

                        0102 90 71

                        Vágásra szánt, 300 kg-ot meghaladó tömegű, élő szarvasmarhafélék, üszők és tehenek kivételével

                        0

                        300

                        0202 30 90

                        Szarvasmarhafélék húsa fagyasztva, csont nélkül, az elülső negyedek, „kompenzált” negyedek, lapocka és szegy kivételével

                        0

                        200

                        0206 22 00

                        Szarvasmarhafélék élelmezési célra alkalmas mája fagyasztva

                        0

                        100

                        0406

                        Sajt és túró

                        0

                        200

                        0407 00 19

                        Baromfitojás keltetésre, a pulyka- vagy libatojások kivételével

                        0

                        120 000 darab

                        1101 00 15

                        Liszt közönséges búzából és tönkölyből

                        0

                        13 000

                        2309 90 99

                        Állatok etetésére szolgáló más készítmények

                        2

                        100

            A 2. JEGYZŐKÖNYV 2. MELLÉKLETE

               AZ EURO-MEDITERRÁN IDEIGLENES TÁRSULÁSI MEGÁLLAPODÁS 7. CIKKÉNEK (2) BEKEZDÉSÉBEN EMLÍTETT TERMÉKEK

                        KN-kód

                        Árumegnevezés

                        1902

                        Tészta és kuszkusz (búzadarakása)

                        A.

                                    —

                                    durumbúzából

                        B.

                                    —

                                    más

                        1905 10

                        Ropogós kenyér

                        1905 20 90

                        Mézeskalács és hasonló, nem kifejezetten cukorbetegeknek:

                        A.

                                    —

                                    amelyben a búzától eltérő gabonaféléből készült lisztnek a felhasznált liszt teljes tömegéhez viszonyított aránya meghaladja a15 tömegszázalékot

                        B.

                                    —

                                    más

                        ex 1905 32 A

                        Gofri és ostya

                        A1.

                                    —

                                    töltelék nélkül, bevonattal vagy anélkül

                        Al. a)

                                    —

                                    amelyben a búzától eltérő gabonaféléből készült lisztnek a felhasznált liszt teljes tömegéhez viszonyított aránya meghaladja a15 tömegszázalékot

                        A1. b)

                                    —

                                    más

                        A2.

                                    —

                                    más

                        A2. a)

                                    —

                                    legalább 1,5 % tejzsír-, illetve legalább 2,5 % tejfehérje-tartalommal

                        A2. b)

                                    —

                                    más

                        1905 40 10

                        Kétszersült, cukor, méz vagy más édesítőanyag, tojás, zsír, sajt, gyümölcs, kakaó vagy hasonlók hozzáadásával:

                        A.

                                    —

                                    amelyben a búzától eltérő gabonaféléből készült lisztnek a felhasznált liszt teljes tömegéhez viszonyított aránya meghaladja a15 tömegszázalékot

                        B.

                                    —

                                    más

                        1905
                        ex 31) B + ex 90)

                        Más pékáru, cukor, méz vagy más édesítőanyag, tojás, zsír, sajt, gyümölcs, kakaó vagy hasonlók hozzáadásával:

                        B1.

                                    —

                                    legalább 2,5 tömegszázalék hozzáadott tojástartalommal

                        B2.

                                    —

                                    szárított gyümölcs- vagy diófélék hozzáadásával:

                        B2. a)

                                    —

                                    legalább 1,5 % tejzsír- és legalább 2,5 % tejfehérje-tartalommal; lásd az V. mellékletet

                        B2.b)

                                    —

                                    más

                        ВЗ.

                                    —

                                    kevesebb mint 10 tömegszázalék hozzáadottcukor-tartalommal és tojás, szárított gyümölcs- és diófélék hozzáadása nélkül

         III. MELLÉKLET

            KÖZÖS NYILATKOZAT
            A KERESKEDELEM EGÉSZSÉGÜGYI ÉS NÖVÉNY-EGÉSZSÉGÜGYI, ILLETVE TECHNIKAI AKADÁLYAIVAL KAPCSOLATOS KÉRDÉSEK TERÉN FOLYTATANDÓ EGYÜTTMŰKÖDÉS
            A felek a meglévő igazgatási szabályok segítségével törekednek minden olyan probléma – különösen a kereskedelem egészségügyi és növény-egészségügyi, illetve technikai akadályainak – elhárítására, amely akadályozhatja e megállapodás alkalmazását. Az eredményekről pedig jelentést tesznek az érintett albizottságoknak és a vegyes bizottságnak. A felek kötelezettséget vállalnak arra, hogy a lehető legrövidebb határidőn belül barátságos módon, a hatályos jogi szabályozásaikkal, valamint a Kereskedelmi Világszervezet (WTO), a Nemzetközi Állatjárványügyi Hivatal (OIE), a Nemzetközi Növényvédelmi Egyezmény (IPPC) és a Codex Alimentarius előírásaival összhangban megvizsgálják és megoldják az ilyen eseteket.

         IV. MELLÉKLET

            A:   CISZJORDÁNIÁBÓL ÉS A GÁZAI ÖVEZETBŐL SZÁRMAZÓ MEZŐGAZDASÁGI ÉS HALÁSZATI TERMÉKEKNEK AZ EURÓPAI UNIÓBA TÖRTÉNŐ BEHOZATALÁRA A LEVÉLVÁLTÁS FORMÁJÁBAN LÉTREJÖTT MEGÁLLAPODÁS HATÁLYBALÉPÉSE ELŐTT ALKALMAZOTT ENGEDMÉNYEK EGYSÉGESÍTETT LISTÁJA

                     1.

                     A mellékletben felsorolt, Ciszjordániából és a Gázai övezetből származó termékek importálhatók az Európai Unióba az alább, illetve a mellékletben található feltételeknek megfelelően.

                                 a)

                                 A vámokat el kell törölni, vagy az a) oszlopban előírtak szerint csökkenteni kell.

                                 b)

                                 Egyes olyan termékek esetében, amelyekre a közös vámtarifa értékvám és specifikus vám alkalmazását írja elő, a csökkentés a) és c) oszlopban feltüntetett mértéke csak az értékvámra vonatkozik. Ugyanakkor a 1509 10 alszám alatti termék esetében a vámcsökkentés a specifikus vámra alkalmazandó.

                                 c)

                                 Egyes termékek esetében a vámokat a b) oszlopban megállapított vámkontingensek keretein belül kell eltörölni. Eltérő rendelkezés hiányában a vámkontingenseket január 1-jétől december 31-ig tartó éves alapon kell alkalmazni.

                                 d)

                                 A kontingenseken felül behozott mennyiségekre a közös vámtarifa teljes vagy a c) oszlopban feltüntetett csökkentett vámtételeit kell alkalmazni az érintett terméknek megfelelően.

                     2.

                     Bizonyos termékeket illetően a vámok alóli mentesítés a d) oszlopban található referenciamennyiségek keretében történik.
                     Amennyiben e termékek egyike tekintetében a behozatal mennyisége meghaladja a referenciamennyiséget, az Európai Unió az általa elkészített éves kereskedelmi mérleg figyelembevételével az érintett termékre uniós vámkontingenst írhat elő, amelynek mennyisége megegyezik a referenciamennyiséggel. Ilyen esetben a kontingenst meghaladóan behozott mennyiségre az érintett terméknek megfelelően a közös vámtarifa szerinti vámot alkalmazzák a c) oszlop szerint teljes vagy csökkentett mértékben.

                     3.

                     Az alkalmazás első évében a vámkontingensek által érintett mennyiségek és a referenciamennyiségek az alapmennyiségek részeiként kerülnek kiszámításra, figyelembe véve az e jegyzőkönyv hatálybalépéséig eltelt időt.

                     4.

                     A mellékletben felsorolt néhány termék esetén a vámkontingens mennyisége két alkalommal növekszik az e) oszlopban jelzett mennyiségek alapján. Az első növekedés abban az időpontban következik be, amikor az adott vámkontingenst második alkalommal nyitják meg.

                     KN-kód (2)

                     Árumegnevezés (3)

                     A legnagyobb kedvezményes vámtétel csökkentése
                     (%) (4)

                     Vámkontingens
                     (tonna, ha másképpen nincs jelölve)

                     A legnagyobb kedvezményes vámtétel csökkentése az előírt vagy lehetséges vámkontingensen túl
                     (%) (4)

                     Referencia-mennyiség
                     (tonna, ha másképpen nincs jelölve)

                     Különös rendelkezések

                     a)

                     b)

                     c)

                     d)

                     e)

                     0409 00 00

                     Természetes méz

                     100

                     500

                     0

                     4. pont – 250 tonnányi éves növekedés

                     0603 11 00
                     0603 12 00
                     0603 13 00
                     0603 14 00
                     0603 19 10
                     0603 19 90

                     Díszítés vagy csokorkészítés céljára szolgáló vágott virág és bimbó, frissen

                     100

                     2 000

                     0

                     4. pont – 250 tonnányi éves növekedés

                     0702 00 00

                     Paradicsom frissen vagy hűtve, december 1-jétől március 31-ig

                     100

                     60

                     2 000

                     0703 10 11
                     0703 10 19

                     Vöröshagyma frissen vagy hűtve, február 15-től május 15-ig

                     100

                     60

                     0709 30 00

                     Padlizsán (tojásgyümölcs, törökparadicsom), frissen vagy hűtve, január 15-től április 30-ig

                     100

                     60

                     3 000

                     ex 0709 60

                     A Capsicum vagy a Pimenta nemhez tartozó növények gyümölcse frissen vagy hűtve:

                     0709 60 10

                     Édes paprika

                     100

                     40

                     1 000

                     0709 60 99

                     Más

                     100

                     80

                     0709 90 70

                     Cukkini frissen vagy hűtve, december 1-jétől február végéig

                     100

                     60

                     300

                     ex 2103 90 90

                     A Muscari comosum fajhoz tartozó hagyma frissen vagy hűtve február 15-től május 15-ig

                     100

                     60

                     0710 80 59

                     A Capsicum vagy Pimenta nemhez tartozó növények gyümölcse, az édes paprika kivételével, nyersen, vagy gőzöléssel vagy vízben forrázással főzve is, fagyasztva

                     100

                     80

                     0711 90 10

                     A Capsicum és a Pimenta nemhez tartozó növények gyümölcse, az édes paprika kivételével ideiglenesen tartósítva, de közvetlen fogyasztásra nem alkalmas állapotban

                     100

                     80

                     0712 31 00
                     0712 32 00
                     0712 33 00
                     0712 39 00

                     Gomba, fafülgomba (Auri-cularia spp.), kocsonyás gomba (Tremella spp.) és szarvasgomba, szárítva

                     100

                     500

                     0

                     ex 0805 10

                     Narancs, frissen

                     100

                     60

                     25 000

                     ex 0805 20

                     Mandarin (beleértve a tangerine és a satsuma fajtát is); clementine és wilking és hasonló citrushibridek, frissen

                     100

                     60

                     500

                     0805 40 00

                     Grépfrút

                     100

                     80

                     ex 0805 50 10

                     Citrom (Citrus limon, Citrus limonum), frissen

                     100

                     40

                     800

                     0806 10 10

                     Csemegeszőlő frissen február 1-jétől július 14-ig

                     100

                     1 000

                     0

                     4. pont – 500 tonnányi éves növekedés

                     0807 19 00

                     Dinnye (a görögdinnye kivételével) frissen, november 1-jétől május 31-ig

                     100

                     50

                     10 000

                     0810 10 00

                     Földieper frissen, november 1-jétől március 31-ig

                     100

                     2 000

                     0

                     4. pont – 500 tonnányi éves növekedés

                     0812 90 20

                     Narancs ideiglenesen tartósítva, de közvetlen fogyasztásra nem alkalmas állapotban

                     100

                     80

                     0904 20 30

                     A Capsicum vagy a Pimenta nemhez tartozó növények gyümölcse, az édes paprikák kivételével, szárítva, nem zúzott, nem őrölt

                     100

                     80

                     1509 10

                     Szűz olívaolaj

                     100

                     2 000

                     0

                     4. pont – 500 tonnányi éves növekedés

                     2001 90 20

                     A Capsicum nemhez tartozó növények gyümölcse ecettel vagy ecetsavval elkészítve vagy tartósítva, az édes paprika és a spanyol paprika kivételével

                     100

                     80

                     2005 99 10

                     A Capsicum nemhez tartozó növények gyümölcse ecet és ecetsav nélkül elkészítve vagy tartósítva, nem fagyasztva, az édes paprika és a spanyol paprika kivételével

                     100

                     80

            B:   AZ EURO-MEDITERRÁN IDEIGLENES TÁRSULÁSI MEGÁLLAPODÁS 7. CIKKÉNEK (1) BEKEZDÉSÉBEN EMLÍTETT, CISZJORDÁNIÁBÓL ÉS A GÁZAI ÖVEZETBŐL SZÁRMAZÓ FELDOLGOZOTT MEZŐGAZDASÁGI TERMÉKEKNEK AZ EURÓPAI UNIÓBA TÖRTÉNŐ BEHOZATALÁRA A LEVÉLVÁLTÁS FORMÁJÁBAN LÉTREJÖTT MEGÁLLAPODÁS HATÁLYBALÉPÉSE ELŐTT ALKALMAZOTT ENGEDMÉNYEK EGYSÉGESÍTETT LISTÁJA

                     KN-kód

                     Árumegnevezés

                     0403

                     Író, aludttej és tejföl, joghurt, kefir és más erjesztett vagy savanyított tej és tejföl sűrítve vagy cukrozva vagy más édesítőanyag hozzáadásával vagy ízesítve vagy gyümölcs, diófélék vagy kakaó hozzáadásával is:

                     0403 10 51–0403 10 99

                     Joghurt ízesítve vagy gyümölcs, diófélék vagy kakaó hozzáadásával

                     0403 90 71–0403 90 99

                     Író, aludttej és tejföl, kefir és más erjesztett vagy savanyított tej és tejföl ízesítve vagy gyümölcs, diófélék vagy kakaó hozzáadásával

                     0710 40 00

                     Csemegekukorica (nyersen vagy gőzöléssel vagy vízben forrázással főzve is), fagyasztva

                     0711 90 30

                     Csemegekukorica ideiglenesen tartósítva (például kén-dioxid-gázzal, sós lében, kénes vízben vagy más tartósítóoldatban), de közvetlen fogyasztásra nem alkalmas állapotban

                     ex 1517

                     Margarin; ebbe az árucsoportba tartozó állati vagy növényi zsírok vagy olajok vagy különböző zsírok vagy olajok frakcióinak étkezésre alkalmas keveréke vagy készítménye, a 1516 vtsz. alá tartozó étkezési zsír vagy olaj vagy ezek frakciói kivételével:

                     1517 10 10

                     Margarin, a folyékony margarin kivételével, 10 tömegszázalékot meghaladó, de legfeljebb 15 tömegszázalék tejzsírtartalommal

                     1517 90 10

                     Más, 10 tömegszázalékot meghaladó, de legfeljebb 15 tömegszázalék tejzsírtartalommal

                     ex 1704

                     Cukoráru (beleértve a fehér csokoládét is) kakaótartalom nélkül; a 1704 90 10 KN-kód alá tartozó, 10 tömegszázalékot meghaladó szacharóztartalmú, más anyag hozzáadása nélküli édesgyökér-kivonat kivételével

                     1806

                     Csokoládé és más kakaótartalmú élelmiszer-készítmény

                     ex 1901

                     Malátakivonat; lisztből, darából, durva őrleményből, keményítőből vagy malátakivonatból előállított, másutt nem említett élelmiszer-készítmény, amely kakaót nem, vagy teljesen zsírtalanított anyagra számítva 40 tömegszázaléknál kisebb mennyiségben tartalmaz; a 0401–0404 vtsz. alá tartozó árukból készített, másutt nem említett olyan élelmiszer-készítmény, amely kakaót nem vagy teljesen zsírtalanított anyagra számítva 5 tömegszázaléknál kisebb mennyiségben tartalmaz, a 1901 90 91 KN-kód alá tartozó készítmények kivételével

                     ex 1902

                     Tészta, a 1902 20 10 és a 1902 20 30 KN-kód alá tartozó töltött tészta kivételével; kuszkusz (búzadarakása) elkészítve is

                     1903

                     Tápióka és keményítőből készült tápiókapótló, mindezek pehely, szem, gyöngy, átszitált vagy hasonló formában

                     1904

                     Gabonából vagy gabonatermékekből puffasztással vagy pirítással előállított, elkészített élelmiszer (például kukoricapehely); másutt nem említett gabona (a kukorica kivételével) szem formában vagy pehely vagy más megmunkált szem formában (a liszt, a dara és a durva őrlemény kivételével) előfőzve vagy másképp elkészítve

                     1905

                     Kenyér, cukrászsütemény, kalács, keksz (biscuit) és más pékáru kakaótartalommal is; áldozóostya, üres gyógyszerkapszula, pecsételőostya, rizspapír és hasonló termék

                     2001 90 30

                     Csemegekukorica (Zea mays var. saccharata) ecettel vagy ecetsavval elkészítve vagy tartósítva

                     2001 90 40

                     Jamgyökér, édesburgonya (batáta) és a növények hasonló, étkezésre alkalmas részei, legalább 5 tömegszázalék keményítőtartalommal, ecettel vagy ecetsavval elkészítve vagy tartósítva

                     2004 10 91

                     Burgonya liszt, dara vagy pelyhesített formában, ecet vagy ecetsav nélkül elkészítve vagy tartósítva, fagyasztva

                     2004 90 10

                     Csemegekukorica (Zea mays var. saccharata) ecet vagy ecetsav nélkül elkészítve vagy tartósítva, fagyasztva

                     2005 20 10

                     Burgonya liszt, dara vagy pelyhesített formában, ecet vagy ecetsav nélkül elkészítve vagy tartósítva, nem fagyasztva

                     2005 80 00

                     Csemegekukorica (Zea mays var. saccharata) ecet vagy ecetsav nélkül elkészítve vagy tartósítva, nem fagyasztva

                     1904 20 10

                     Pirítatlan gabonapehely-alapú, müzli típusú készítmény

                     2008 99 85

                     Kukorica, a csemegekukorica (Zea mays var. saccharata) kivételével, más módon elkészítve vagy tartósítva, cukor vagy alkohol hozzáadása nélkül

                     2008 99 91

                     Jamgyökér, édesburgonya (batáta) és növények hasonló, étkezésre alkalmas részei, legalább 5 tömegszázalék keményítőtartalommal, más módon elkészítve vagy tartósítva, alkohol vagy cukor hozzáadása nélkül

                     2101 12 98

                     Kávéalapú készítmények

                     2101 20 98

                     Teán vagy matéteán alapuló készítmények

                     2101 30 19

                     Pörkölt pótkávék, a pörkölt cikória kivételével

                     2101 30 99

                     Pörkölt pótkávé kivonata, eszenciája és koncentrátuma, a pörkölt cikória kivonata, eszenciája és koncentrátuma kivételével

                     2102 10 31
                     2102 10 39

                     Sütőélesztő

                     ex 2103 90 90

                     Mártás (szósz) és ennek előállítására szolgáló készítmény:

                                 —

                                 Majonéz

                     2105 00

                     Fagylalt és más ehető jégkrém, kakaótartalommal is

                     ex 2106

                     Másutt nem említett élelmiszer-készítmények, a 2106 10 20 és a 2106 90 92 KN-kód alá tartozó termékek, valamint a 2106 90 30–2106 90 59 KN-kód alá tartozó ízesített vagy színezett cukorszirupok kivételével

                     2202 90 91
                     2202 90 95
                     2202 90 99

                     Alkoholmentes ital – a 2009 vtsz. alá tartozó gyümölcs- és zöldséglevek kivételével –, amely tartalmaz a 0401–0404 vtsz. alá tartozó termékeket vagy a 0401–0404 vtsz. alá tartozó termékekből nyert zsírt

                     2905 43 00

                     Mannit

                     2905 44

                     Szorbit (D-glucit)

                     ex 3505 10

                     Dextrin és más átalakított keményítő, a 3505 10 50 KN-kód alá tartozó észterezett vagy éterezett keményítők kivételével

                     3505 20

                     Keményítőt vagy dextrint vagy más átalakított keményítőt tartalmazó enyvek

                     3809 10

                     Textil-, papír-, bőr- vagy hasonló iparban használt, máshol nem említett végkikészítő szerek, festést gyorsító és elősegítő vagy színtartósságot növelő anyagok, valamint más termékek és készítmények (pl. appretálószerek és pácanyagok) keményítőtartalommal

                     3824 60

                     Szorbit, a 2905 44 alszám alá tartozó kivételével

      Tisztelt Hölgyem/Uram!
      Ezúton tisztelettel igazolom mai levelének kézhezvételét, amely a következőképpen szól:
      „Ezúton szeretnék hivatkozni azon tárgyalásokra, amelyekre az euro-mediterrán országok külügyminiszterei által a mezőgazdasági és a feldolgozott mezőgazdasági termékekkel, a halakkal és a halászati termékekkel folytatott kereskedelem liberalizációjának felgyorsítása érdekében 2005. november 28-án elfogadott euro-mediterrán mezőgazdasági menetrend (rabati menetrend) szellemében és az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága (a továbbiakban: Palesztin Hatóság) képviseletében a Palesztin Felszabadítási Szervezet (PFSZ) közötti kereskedelemről és együttműködésról szóló, 1997. július 1-je óta hatályban lévő euro-mediterrán ideiglenes társulási megállapodás (a továbbiakban: ideiglenes társulási megállapodás) 7. és 12. cikke, valamint 14. cikkének (2) bekezdése alapján került sor, amelyek értelmében a Közösség és a Palesztin Hatóság fokozatosan növekvő mértékű liberalizációt valósít meg többek között az egymás között mezőgazdasági termékekkel folytatott kereskedelem vonatkozásában.

                  A:

                  A felek az ideiglenes társulási megállapodás következő ideiglenes módosításában állapodtak meg:

                              1.

                              A C. pont rendelkezéseinek megfelelően az 1. jegyzőkönyv helyébe az ennek a levélváltás formájában létrejött megállapodásnak az I. mellékletében szereplő 1. jegyzőkönyv lép.

                  B:

                  A felek az ideiglenes társulási megállapodás következő állandó módosításaiban is megállapodtak:

                              1.

                              A 4. cikk helyébe a következő szöveg lép:
                              »E fejezet rendelkezéseit az Európai Unióból, valamint a Ciszjordániából és a Gázai övezetből származó termékekre kell alkalmazni, a Kombinált Nómenklatúrának és a Palesztin Hatóság vámtarifájának az 1–24. árucsoportjában felsorolt termékek kivételével, valamint az Általános Vám- és Kereskedelmi Egyezmény (GATT) mezőgazdaságról szóló megállapodásának 1. melléklete (1) bekezdésének ii. pontjában felsorolt termékek kivételével. E fejezet azonban továbbra is vonatkozik a 1702 11 00 KN-kódú vegytiszta tejcukorra, valamint az ex 1702 30 50 és az ex 1702 30 90 KN-kódú szőlőcukorból száraz állapotban legalább 99 tömegszázalékot tartalmazó szőlőcukorra és szőlőcukorszirupra.«

                              2.

                              A 2. fejezet címének a helyébe a következő szöveg lép:

                              3.

                              A 11. cikk helyébe a következő szöveg lép
                              »E fejezet rendelkezéseit az Európai Unióból, valamint a Ciszjordániából és a Gázai övezetből származó, Kombinált Nómenklatúrának és a Palesztin Hatóság vámtarifájának az 1–24. árucsoportjában felsorolt termékekre, valamint az Általános Vám- és Kereskedelmi Egyezmény (GATT) mezőgazdaságról szóló megállapodásának 1. melléklete (1) bekezdésének ii. pontjában felsorolt termékekre kell alkalmazni, a 1702 11 00 KN-kódú vegytiszta tejcukor, valamint az ex 1702 30 50 és az ex 1702 30 90 KN-kódú szőlőcukorból száraz állapotban legalább 99 tömegszázalékot tartalmazó szőlőcukor és szőlőcukorszirup kivétel, amelyekre vámmentes piaci hozzáférést már az 1. fejezet biztosított.«

                              4.

                              A 12. cikk helyébe a következő szöveg lép
                              „Az Európai Unió és a Palesztin Hatóság fokozatosan növekvő mértékű liberalizációt valósít meg a mindkét fél számára fontos mezőgazdasági termékek, feldolgozott mezőgazdasági termékek, halak és halászati termékek kereskedelmére.”

                              5.

                              A 13. cikk helyébe a következő szöveg lép:
                              »(1)   Az 1. jegyzőkönyvben felsorolt, Ciszjordániából és a Gázai övezetből származó mezőgazdasági és feldolgozott mezőgazdasági termékek, halak és halászati termékek Európai Unióba való behozatalára a szóban forgó jegyzőkönyvben meghatározott rendelkezések vonatkoznak.
                              (2)   A 2. jegyzőkönyvben felsorolt, az Európai Unióból származó mezőgazdasági és feldolgozott mezőgazdasági termékeknek, halaknak és halászati termékeknek a Ciszjordániába és a Gázai övezetbe való behozatalára a szóban forgó jegyzőkönyvben meghatározott rendelkezések vonatkoznak.«

                              6.

                              A megállapodás szövege a következő 23a. cikkel egészül ki:
                              »A kedvezmények ideiglenes visszavonása
                              (1)   A felek egyetértenek, hogy a közigazgatási együttműködés és segítségnyújtás lényeges elemet képez az e megállapodás szerinti preferenciális elbánás alkalmazása és szabályozása vonatkozásában, és hangsúlyozzák elkötelezettségüket a vámügyekben és az azokhoz kapcsolódó kérdésekben előforduló szabálytalanságok és csalások elleni küzdelem iránt.
                              (2)   Ha a felek egyike objektív információkra alapozva a közigazgatási együttműködés vagy segítségnyújtás hiányát és/vagy e megállapodás rendelkezései szerinti szabálytalanságot vagy csalást állapít meg, akkor az érintett fél e cikk rendelkezéseinek megfelelően az érintett termék(ek) tekintetében jogosult a preferenciális elbánás alkalmazását ideiglenes jelleggel felfüggeszteni.
                              (3)   Ennek a cikknek az alkalmazásában a közigazgatási együttműködés vagy segítségnyújtás gyakorlásának az elmulasztása többek között az alábbiakat jelenti:

                                          a)

                                          az érintett termék(ek) származó helyzetének igazolására vonatkozó kötelezettségek ismételt be nem tartása;

                                          b)

                                          a származási igazolás utólagos ellenőrzésének végrehajtásával és/vagy az eredmények közlésével kapcsolatos, ismételt elutasítás vagy indokolatlan késedelem;

                                          c)

                                          az adott preferenciális bánásmód megadásával kapcsolatos dokumentumok hitelességének vagy információk pontosságának ellenőrzésére szolgáló látogatások ismételt megtagadása vagy az azokkal kapcsolatos indokolatlan késés.

                                    (4)   Ennek a cikknek az alkalmazásában szabálytalanságokra vagy csalásra utaló jelek többek között olyan esetekben állapíthatók meg, amikor a másik fél szokásos termelési és exportkapacitását meghaladó mértékben, kielégítő magyarázat nélkül gyors növekedés következik be a termékimportban, és ehhez szabálytalanságokra vagy csalásra utaló objektív információk kapcsolódnak.
                              (5)   Az ideiglenes felfüggesztés alkalmazásának a következők a feltételei:

                                          a)

                                          Az a fél, amelyik objektív információk alapján a közigazgatási együttműködés vagy segítségnyújtás biztosításának elmulasztását és/vagy szabálytalanságokat vagy csalást állapít meg, haladéktalanul értesíti a vegyes bizottságot erről a megállapításról, valamint az objektív információkról, és a vonatkozó információk és objektív megállapítások alapján konzultációkat kezd a vegyes bizottság keretében a felek mindegyike számára elfogadható megoldás megtalálása érdekében.

                                          b)

                                          Amennyiben a felek konzultációkat kezdtek a vegyes bizottság keretében, de az értesítéstől számított 3 hónapon belül nem tudtak elfogadható megoldásban megállapodni, az érintett fél ideiglenesen felfüggesztheti az adott termék(ek)re vonatkozó preferenciális elbánást. Az ideiglenes felfüggesztésről haladéktalanul értesíteni kell a vegyes bizottságot.

                                          c)

                                          Az e cikk szerinti ideiglenes felfüggesztés alkalmazását az érintett fél pénzügyi érdekeinek a megvédéséhez szükséges mértékre kell korlátozni. A felfüggesztés időtartama nem lépheti túl a hat hónapot, ám meghosszabbítható, ha a lejárat időpontjában semmi sem változott azon feltételek tekintetében, amelyek eredetileg a felfüggesztés alapját képezték. A felfüggesztésekről időszakonként konzultálni kell a vegyes bizottság keretében, különösen a megszüntetésükről, amint az alkalmazásukra vonatkozó feltételek már nem teljesülnek.

                                    Mindkét félnek – belső eljárása szerint – közzé kell tennie (az Európai Unió esetében az Európai Unió Hivatalos Lapjában) az importőröknek szóló közleményeket az alábbi témákban: az (5) bekezdés a) pontjában említett értesítés; az (5) bekezdés b) pontjában említett határozat; az (5) bekezdés c) pontjában említett hosszabbítás vagy megszüntetés.«

                              7.

                              A 2. jegyzőkönyv és mellékletei helyébe az e levélváltás formájában létrejött megállapodás II. mellékletében szereplő 2. jegyzőkönyv és mellékletek lépnek.

                              8.

                              Az ideiglenes társulási megállapodás a kereskedelem egészségügyi és növény-egészségügyi, illetve technikai akadályaira vonatkozó közös nyilatkozattal egészül ki, amelynek szövegét e levélváltás formájában létrejött megállapodás III. melléklete tartalmazza.

                  C.

                  A felek a következő további rendelkezésekben állapodtak meg:

                              1.

                                          a)

                                          Az A. pontban rögzített ideiglenes módosítások 10 éves időtartamra szólnak e levélváltás formájában létrejött megállapodás hatálybalépésétől kezdve. Ciszjordánia és a Gázai övezet jövőbeni gazdasági fejlődésétől függően azonban a vegyes bizottság mérlegelheti e módosítások további időszakra történő lehetséges meghosszabbítását. Az ilyen értelmű határozatot a vegyes bizottságnak legkésőbb egy évvel az e levélváltás formájában létrejött megállapodás által biztosított 10 éves időszak lejárata előtt meg kell hoznia.

                                          b)

                                          Az Európai Unió és a Palesztin Hatóság öt évvel e levélváltás formájában létrejött megállapodás hatálybalépését követően újabb találkozó keretében mérlegeli annak lehetőségét, hogy az ideiglenes társulási megállapodás 12. cikkével összhangban további kölcsönös állandó engedményeket tegyenek a mezőgazdasági termékek, feldolgozott mezőgazdasági termékek, a halak és a halászati termékek kereskedelme terén.

                                          c)

                                          A jövőbeli kölcsönös tárgyalások kiindulópontját az ideiglenes társulási megállapodás egységesített engedményei képezik, amelyeket e levélváltás formájában létrejött megállapodás II. és IV. melléklete sorol fel.

                                          d)

                                          A felek tudomásul veszik, hogy az Európai Unió által e jövőbeni tárgyalások eredményeként biztosítandó kereskedelmi feltételek az ezen levélváltás formájában létrejött megállapodás szerinti feltételeknél kevésbé kedvezőek is lehetnek.

                              2.

                              Az ideiglenes társulási megállapodás 7. cikkének (1) bekezdése nem alkalmazandó az ezen levélváltás formájában létrejött megállapodás A. pontjában rögzített ideiglenes módosítások alkalmazásáig.

            Ez a levélváltás formájában létrejött megállapodás az utolsó elfogadási okirat letétbe helyezésének napját követő harmadik hónap első napján lép hatályba.”
      Megtiszteltetés számomra megerősíteni azt, hogy a Palesztin Hatóság egyetért az Ön levelében foglaltakkal.
      Kérem, fogadja megkülönböztetett nagyrabecsülésem kifejezését.
      Done at Brussels,
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselē,
      Priimta Briuselyje,
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Întocmit la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         For the Palestinian Authority
         За Палестинската администрация
         Por la Autoridad Palestina
         Za palestinskou samosprávu
         For Den Palæstinensiske Myndighed
         Für die Palästinensische Behörde
         Palestiina omavalitsuse nimel
         Για την Παλαιστινιακή Αρχή
         Pour l'Autorité palestinienne
         Per l'Autorità palestinese
         Palestīniešu pašpārvaldes vārdā –
         Palestinos Administracijos vardu
         A Palesztin Hatóság részéről
         Għall-Awtorità Palestinjana
         Voor de Palestijnse Autoriteit
         W imieniu Autonomii Palestyńskiej
         Pela Autoridade Palestiniana
         Pentru Autoritatea Palestiniană
         V mene Palestínskej samosprávy
         Za Palestinsko upravo
         Palestiinalaishallinnon puolesta
         För den palestinska myndigheten

         (1)  HL L 299., 2007.11.16., 1. o.

         (2)  A 948/2009/EK rendeletnek (HL L 287., 2009.10.31., 1. o.) megfelelő KN-kódok.

         (3)  A Kombinált Nómenklatúra értelmezésére szolgáló szabályok sérelme nélkül, az árumegnevezés szövege csupán tájékoztató jellegűnek tekintendő, mivel e melléklet keretein belül a preferenciális rendszert a hatályos KN-kódok határozzák meg. Ha az ex KN-kódok jelezve vannak, a preferenciális rendszert a KN-kódok és a megfelelő leírások együttes alkalmazásával kell meghatározni.

         (4)  A vámcsökkentés csak az értékvámokra alkalmazandó. Ugyanakkor a 1509 10 alszám alatti termék esetében a vámcsökkentés a specifikus vámra alkalmazandó.


title: 2012/608/EU: Az Európai Parlament határozata ( 2012. május 10. ) az ENIAC közös vállalkozás 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az ENIAC közös vállalkozás 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/320

         AZ EURÓPAI PARLAMENT HATÁROZATA
   (2012. május 10.)
   az ENIAC közös vállalkozás 2010-es pénzügyi évre szóló költségvetésének végrehajtására vonatkozó mentesítésről
   (2012/608/EU)
   AZ EURÓPAI PARLAMENT,

               —

               tekintettel az ENIAC közös vállalkozás 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az ENIAC közös vállalkozás 2010-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2012. február 21-i ajánlására (06086/2012 – C7-0050/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az ENIAC közös vállalkozás létrehozásáról szóló, 2007. december 20-i 72/2008/EK tanácsi rendeletre (3),

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0112/2012),

               1.

               mentesítést ad az ENIAC közös vállalkozás ügyvezető igazgatója számára a közös vállalkozás 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az ENIAC közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 368., 2011.12.16., 48. o.

      (2)  HL L 248., 2002.9.16., 1. o.

      (3)  HL L 30., 2008.2.4., 21. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az ENIAC közös vállalkozás 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az ENIAC közös vállalkozás 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az ENIAC közös vállalkozás 2010-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Tanács 2012. február 21-i ajánlására (06086/2012 – C7-0050/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az ENIAC közös vállalkozás létrehozásáról szóló, 2007. december 20-i 72/2008/EK tanácsi rendeletre (3),

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0112/2012),

                  A.

                  mivel az ENIAC közös vállalkozást („a közös vállalkozást”) 2007. december 20-án hozták létre tízéves időtartamra, hogy a nanoelektronikai szempontból alapvető kompetenciák különféle alkalmazási területeken történő fejlesztésének érdekében kutatási ütemtervet szabjon meg és hajtson végre;

                  B.

                  mivel a közös vállalkozás 2010 júliusában pénzügyi autonómiát kapott;

                  C.

                  mivel a közös vállalkozás kezdeti szakaszban van, és 2010 végére még nem alakult ki teljesen belső ellenőrzési és pénzügyi jelentési rendszere;

                  D.

                  mivel a Számvevőszék a közös vállalkozás 2010-es pénzügyi évre vonatkozó éves beszámolójáról szóló jelentésében korlátozó véleményt fogalmazott meg a beszámoló megbízhatóságával kapcsolatban, mivel a közös vállalkozás nem szerepeltette a beszámolóban a költségvetési eredménykimutatást, illetve ennek és a gazdasági eredménykimutatásnak az összevetését;

                  E.

                  mivel a Számvevőszék a közös vállalkozás 2010-es pénzügyi évre vonatkozó éves beszámolójáról szóló jelentésében megállapítja, hogy kellő mértékben megbizonyosodott arról, hogy a vonatkozó éves beszámoló alapjául szolgáló ügyletek jogszerűek és szabályszerűek;

                  F.

                  mivel a közös vállalkozáshoz az Unió a tízéves időszak alatt – a hetedik kutatási keretprogram költségvetéséből – legfeljebb 450 000 000 EUR-val járul hozzá;

                  G.

                  mivel a közös vállalkozás 2010-es pénzügyi évre szóló költségvetése 38 440 000 EUR-t tett ki,

         A közös vállalkozás elszámolásainak megbízhatósága

                  1.

                  aggódik amiatt, hogy a Számvevőszék korlátozó véleményt fogalmazott meg a közös vállalkozás elszámolásainak megbízhatóságával kapcsolatban, mivel a közös vállalkozás nem szerepeltette a beszámolóban a költségvetési eredménykimutatást, illetve ennek és a gazdasági eredménykimutatásnak az összevetését, amint azt a 16. sz. uniós számviteli szabály („Költségvetési információ feltüntetése az éves beszámolóban”) előírja;

                  2.

                  tudomásul veszi, hogy a közös vállalkozás szerint a korlátozó vélemény annak tudható be, hogy a közös vállalkozás és a Számvevőszék különböző időpontokra hivatkozott arra vonatkozóan, hogy a közös vállalkozás mikor kezdett önállóan működni;

         Költségvetési és pénzgazdálkodás

                  3.

                  tudomásul veszi, hogy a közös vállalkozás költségvetését 2010. január 1. és 2010. május 4. között a DG INFSO kezelte; megjegyzi, hogy az igazgatási előirányzatokat 2010 májusában csoportosították át a közös vállalkozáshoz, azonban a működési költségvetési sorokat nem csoportosították át, és azok elérhetetlenek maradtak az elszámolási rendszer számára mindaddig, amíg a közös vállalkozás 2010. július 26-án pénzügyileg önálló nem lett; rámutat, hogy a közös vállalkozás 2010. szeptember 22-től kezdve lett képes saját költségvetésének végrehajtására, amikor megtörtént a működési előirányzatok átcsoportosítása;

                  4.

                  megjegyzi, hogy a közös vállalkozás végleges költségvetése 38 440 000 EUR kötelezettségvállalási és kifizetési előirányzatot tartalmazott, melyből 36 168 000 EUR-t szántak a 2010-es felhívásra;

                  5.

                  tudomásul veszi, hogy a rendelkezésre álló kötelezettségvállalási és kifizetési előirányzatok felhasználási aránya 99 %, illetve 24 % volt; aggódik a közös vállalkozás kifizetési költségvetésének és még inkább alaptevékenységeinek alacsony végrehajtási aránya miatt; hangsúlyozza, hogy az év végi készpénzegyenleg 20 000 000 EUR volt, ami a 2010-ben rendelkezésre álló kifizetési előirányzatok 53 %-át tette ki;

                  6.

                  megjegyzi, hogy a kifizetési előirányzatok alacsony végrehajtási aránya a működési tevékenységek és a Bizottság által a közös vállalkozásnak nyújtott kapcsolódó támogatás késedelmes átcsoportosításának eredménye;

                  7.

                  tudomásul veszi a közös vállalkozás észrevételeit, miszerint kidolgozták a feladatok elkülönítését biztosító eljárási kézikönyvet, ami lehetővé tette az öt alábbi kivétel meghatározását, amelyekre a saját költségvetés végrehajtásának kezdeti szakaszában került sor:

                              —

                              aláírtak három szerződést, miközben az ABAC-tranzakciók még befejezés előtt álltak, mivel az ABAC-eljárás hosszát alulbecsülték,

                              —

                              egy meglévő kötelezettségvállaláshoz kapcsolódó szerződést azelőtt aláírtak, mielőtt eldőlt volna, hogy az új kötelezettségvállalást igényel,

                              —

                              egy hiányzó szerződést fedeztek fel az önállóságra való átállás során, és azt az első kifizetések jóváhagyása után írták alá,

                        tudomásul veszi, hogy intézkedtek a helyzet kijavítása érdekében, és további kivételekre nem került sor;

         Belső ellenőrzési rendszerek

                  8.

                  sürgeti a közös vállalkozást, hogy fejezze be belső ellenőrzési és pénzügyi információs rendszerének kialakítását; különösen felhívja a közös vállalkozást, hogy állapítsa meg és dokumentálja belső ellenőrzési rendszerének olyan fontos elemeit, mint a számviteli eljárások és az elszámolás lezárásával összefüggő ellenőrzések, valamint az operatív kiadások elismerése és mérése;

                  9.

                  tudomásul veszi a Számvevőszék megállapítását, miszerint az ellenőrzés gyenge volt az előfinanszírozást biztosító kifizetések előzetes pénzügyi ellenőrzésének területén, különösen a kifizetett összegek kiszámítása és jóváhagyása vonatkozásában; hangsúlyozza, hogy teljes mértékben megbíztak a nemzeti finanszírozó hatóságoktól kapott igazolásokban az előfinanszírozási kifizetések és a költségek elfogadása kapcsán, és nem végeztek további ellenőrzéseket a bejelentett költségek jogszerűségének és szabályosságának biztosítása érdekében;

                  10.

                  megállapítja, hogy az egyes projektekkel kapcsolatos költségigénylések utólagos ellenőrzésének feladatát teljes mértékben a tagállamokra ruházták át; ugyanakkor fontosnak találja, hogy a közös vállalkozás biztosítsa tagállamai pénzügyi érdekeinek megfelelő védelmét, valamint a tranzakciók jogszerűségét és szabályosságát; ennélfogva véleménye szerint a közös vállalkozás számára nehézséget fog okozni a tagállamok pénzügyi érdekei megfelelő védelmének, valamint az alapul szolgáló tranzakciók jogszerűségének és szabályszerűségének biztosítása; felhívja a közös vállalkozást, hogy vizsgálja felül a költségigények utólagos ellenőrzésére vonatkozó stratégiáját, és tájékoztassa a mentesítésért felelős hatóságot a közös vállalkozást létrehozó 72/2008/EK rendelet 12. cikkének való megfelelés érdekében kialakított mechanizmusról;

                  11.

                  tudomásul veszi, hogy a közös vállalkozás számvitelért felelős tisztviselője validálta a pénzügyi és számviteli rendszereket (ABAC és SAP); megjegyzi azonban, hogy az azokat alátámasztó üzleti folyamatokat nem validálták, különös tekintettel a nemzeti hatóságoktól kapott költségigények kifizetésének validálására vonatkozó pénzügyi információt biztosító eljárásra; kéri a közös vállalkozást, hogy tájékoztassa a mentesítésért felelős hatóságot az üzleti folyamatok validálásának állásáról;

                  12.

                  tudomásul veszi a Számvevőszék azon megállapítását, hogy a közös vállalkozás informatikai irányítása és gyakorlata megfelel a közös vállalkozás méretének és céljainak; hangsúlyozza ugyanakkor, hogy az informatikai stratégiai tervezési ciklus, az adatoknak a titoktartásra és integritásra vonatkozó követelmények betartása szempontjából történő besorolása, valamint a katasztrófaelhárítási terv esetében még elmaradások vannak; felhívja a közös vállalkozást, hogy orvosolja a helyzetet, és készítsen naprakész jelentést a mentesítésért felelős hatóság számára a kérdéssel kapcsolatban;

         Belső ellenőrzés

                  13.

                  megjegyzi, hogy még nem került sor a közös vállalkozás pénzügyi szabályainak oly módon történő módosítására, hogy az tartalmazza a Bizottság belső ellenőrének az általános költségvetés egésze tekintetében fennálló hatásköréről szóló rendelkezést;

                  14.

                  megjegyzi azonban, hogy a közös vállalkozás igazgatótanácsa elfogadta a Bizottság Belső Ellenőrzési Szolgálatának működési szabályzatát;

         Késleltetett pénzügyi autonómia

                  15.

                  ismételten hangsúlyozza, hogy a közös vállalkozás 2008 februárjában jött létre, de csak 2010 júliusában kezdte meg önálló működését; komoly aggodalmának ad hangot azzal kapcsolatban, hogy a közös vállalkozás a tervezett – 2017. december 31-ig tartó – fennállása időtartamának egynegyedét a pénzügyi önállóság elérésére használta fel; megjegyzi, hogy a közös vállalkozás csak 2010 szeptembere után tudott működési kifizetéseket eszközölni, azt követően, hogy megtörtént a működési előirányzatok fedezésére szolgáló készpénzátutalás a Bizottságtól a közös vállalkozásnak; hangsúlyozza, hogy e késedelem nem vezethet a fennállására előirányzott tízéves időszak meghosszabbításához, hanem arra kell indítania a közös vállalkozás irányítását, hogy kezelje a hiányosságokat, és a tervezett tíz éven belül elérje céljait;

         Pályázati felhívások és projektmenedzsment

         A 2010-es felhívás

                  16.

                  tudomásul veszi a közös vállalkozástól, hogy a 3. pályázati felhívásnak nagy visszhangja volt; megjegyzi, hogy tíz pályázatot választottak ki támogatásra, miközben tizenegy, a feltételeket teljesítő projektet nem lehetett támogatni, mivel a rendelkezésre álló költségvetés kimerült;

         2008-as és 2009-es felhívások

                  17.

                  aggódik az 1. felhívás (2008) és a 2. felhívás (2009) projektjeinek lassú haladása miatt;

                  18.

                  megjegyzi, hogy a közös vállalkozás 2010-es éves tevékenységi jelentése szerint az 1. felhívás esetében 2010 végén az alábbi a helyzet:

                              —

                              az összesen 166 partner közül 6-nak (3,6 %) nem volt nemzeti támogatási megállapodása, elsősorban a változásokat követően folyamatban levő papírmunka miatt,

                              —

                              a partnerek 15,1 %-a (25, elsősorban olasz partner) ugyan kötött nemzeti támogatási megállapodást, de nem írta alá a csatlakozási nyomtatványt;

                  19.

                  tudomásul veszi a közös vállalkozás észrevételeit, miszerint a szerződések a 2. felhívás projektjei esetében még lassabban haladtak előre, amikor csak hat támogatási megállapodást sikerült aláírni 2010 vége előtt, miközben a fennmaradó öt projekt az alábbi okokból szenvedett késedelmet:

                              —

                              három projektnek olasz projektkoordinátora volt, akik még mindig a nemzeti rendeletre várnak, és nem egyeztek bele, hogy más országokbeli partnerek lépjenek helyükbe,

                              —

                              a SMART-projektet átalakították, miután Franciaország a költségvetési megszorítások miatt visszavonta a támogatást, több hónappal a hatóságok testületének támogatási döntése után,

                              —

                              a Mirandela már aláírás előtt állt, azonban az utolsó pillanatban megváltoztatták az aláírásra jogosult illetékes személyét;

                  20.

                  az éves tevékenységi jelentés alapján megállapítja, hogy a program kezdetétől 2010 végéig a közös vállalkozás több mint 300 támogatást fizetett ki, összesen 9 800 000 EUR értékben; megjegyzi, hogy a közös vállalkozás szerint a szerződésekkel és a kifizetésekkel kapcsolatos helyzet elfogadhatatlan, és eldöntötte, hogy lépéseket fog tenni az alábbiak érdekében:

                              —

                              annak biztosítása, hogy a folyamatban részt vevő szervezetek tisztában legyenek az eljárással,

                              —

                              a nemzeti finanszírozó hatóságokkal való eszmecserék és események sorrendiségének tisztázása,

                              —

                              az eljárások felgyorsítása érdekében teendő lépések meghatározása,

                              —

                              az előrehaladás nyomon követése a nemzeti szervezeteknél az ügyek állásának áttekintése és az eljárás pontosítása érdekében tett látogatások révén;

                  21.

                  felhívja a közös vállalkozást, hogy terjesszen a mentesítésért felelős hatóság elé:

                              —

                              naprakész jelentést a 1. és 2. felhívás keretében indult projektek jelenlegi helyzetéről a szerződéskötések és a támogatások kifizetésének előrehaladását illetően,

                              —

                              értékelő jelentést a szerződéskötés és a kifizetési eljárás felgyorsítása érdekében tett lépésekről, valamint a végrehajtásuk révén elért előrehaladásról,

                              —

                              naprakész jelentést a 3. felhívás keretében indult projektek jelenlegi helyzetéről a szerződéskötést és a kifizetéseket illetően;

         Teljesítmény

                  22.

                  tudomásul veszi az éves tevékenységi jelentés alapján, hogy 2010. december 16-án elfogadták az Artemis és az ENIAC közös technológiai kezdeményezések első időközi értékeléséről szóló bizottsági jelentést;

                  23.

                  hangsúlyozza, hogy az időközi értékelés három ajánlást fogalmazott meg a közös vállalkozás számára:

                              —

                              a „potyázás” problémájának megoldása érdekében a közös vállalkozásnak ki kell alakítania egy olyan rendszert, melyben minden nem tag kedvezményezett ország befizeti uniós hozzájárulásának egy bizonyos százalékát, hozzájárulva a közös vállalkozás költségeihez,

                              —

                              módosítani kell az értékelési és kiválasztási folyamatokat, hogy a támogatott projektek portfóliója jobban illeszkedjen a program európai stratégiai céljaihoz,

                              —

                              a tagállamoknak és az ipari szervezeteknek együtt kell működniük olyan folyamatok kialakításában, amelyek révén a potenciális pályázók korán konstruktív visszajelzést kaphatnak támogatási kilátásaikról,

                        kéri a közös vállalkozást, hogy tájékoztassa a mentesítésért felelős hatóságot az első időközi értékelés eredményei nyomán bevezetett intézkedésekről;

                  24.

                  megjegyzi, hogy a közös vállalkozás szerint a feladatának ellátását érintő legfontosabb kérdés működési költségvetésének alulköltése; megjegyzi, hogy a közös vállalkozás emiatt 2010-ben kötelezettséget vállalt azon fellépések meghatározására, amelyeknek köszönhetően a helyzet pozitív irányba fejlődhet, többek között:

                              —

                              ösztönzés a stratégiailag fontos projektek meghatározására,

                              —

                              azon nemzeti programok azonosítása, amelyek előnyére válna, ha európai kontextusba emelnék őket,

                              —

                              további nemzeti támogató szervezetek bevonása,

                              —

                              az Eureka-klaszter, a Catrene és a közös vállalkozás támogatásainak optimális felosztása,

                        felhívja a közös vállalkozást, hogy tájékoztassa a mentesítésért felelős hatóságot a fenti fellépések végrehajtásának állásáról és az elért eredményekről;

                  25.

                  tudomásul veszi a „Horizont 2020” kutatási és innovációs keretprogram (2014–2020) végrehajtását szolgáló egyedi program létrehozására irányuló bizottsági javaslatot, amelyben a Bizottság felveti annak lehetőségét, hogy az Artemis és az ENIAC közös vállalkozást egyetlen kezdeményezéssé kapcsolják össze, és hogy a „Horizont 2020” társadalmi kihívásokkal foglalkozó részének végrehajtásával összefüggésben új közös vállalkozásokat alakítsanak; felhívja a Bizottságot, hogy ezzel kapcsolatosan folyamatosan tájékoztassa a mentesítésért felelős hatóságot;

         A befogadói megállapodás hiánya

                  26.

                  megismétli, hogy a közös vállalkozásnak – a közös vállalkozást létrehozó 72/2008/EK rendelettel összhangban – sürgősen befogadói megállapodást kell kötnie Belgiummal a Belgium részéről nyújtandó irodahelyiségekről, kiváltságokról és mentességekről, valamint egyéb támogatásokról;

         A közös vállalkozásokra vonatkozó horizontális észrevételek

                  27.

                  hangsúlyozza, hogy a Bizottság eddig hét közös vállalkozást hozott létre az Európai Unió működéséről szóló szerződés 187. cikke értelmében; megállapítja, hogy hat közös vállalkozás (IMI, Artemis, ENIAC, Clean Sky, FCH és ITER-F4E) a kutatás területén működik a Bizottság Kutatási és Innovációs Főigazgatósága, illetve Információs Társadalmi és Médiaügyi Főigazgatósága alatt, egy pedig a közlekedés területén az új légiforgalmi szolgáltatási rendszer (SESAR) kialakításáért felel, és tevékenységeit a Mobilitáspolitikai és Közlekedési Főigazgatóság felügyeli;

                  28.

                  megjegyzi, hogy a közös vállalkozások számára a fennállásuk időtartamára szükségesnek ítélt indikatív források összege 21 793 000 000 EUR;

                  29.

                  megjegyzi, hogy a közös vállalkozások számára a fennállásuk időtartamára szükségesnek ítélt uniós hozzájárulás összege 11 489 000 000 EUR;

                  30.

                  megjegyzi, hogy a 2010-es pénzügyi évben a közös vállalkozások költségvetéséhez nyújtott uniós hozzájárulás teljes összege 505 000 000 EUR-t tett ki;

                  31.

                  felhívja a Bizottságot, hogy az uniós pénzek felhasználásával kapcsolatos átláthatóság és egyértelműség biztosítása és az európai adófizetők bizalmának helyreállítása érdekében évente nyújtson összesített tájékoztatást a mentesítésért felelős hatóság számára az Unió általános költségvetéséből nyújtott teljes éves finanszírozásról, közös vállalkozásokra lebontva;

                  32.

                  üdvözli az Artemis arra irányuló kezdeményezését, hogy éves tevékenységi jelentésében információkkal szolgál a folyamatban lévő projektjeinek ellenőrzéséről és felülvizsgálatáról; úgy véli, hogy ezt a gyakorlatot a többi közös vállalkozásnak is követnie kellene;

                  33.

                  emlékeztet arra, hogy a közös vállalkozások a köz- és magánszféra közötti partnerségek, következésképpen a köz- és magánérdekek szorosan összefonódnak egymással; úgy véli, hogy ilyen körülmények között az összeférhetetlenségek valószínűségét nem szabad figyelmen kívül hagyni, hanem megfelelően foglalkozni kell vele; ezért felhívja a közös vállalkozásokat, hogy tájékoztassák a mentesítésért felelős hatóságot a szervezetükön belül létező olyan ellenőrzési mechanizmusokról, amelyek lehetővé teszik az összeférhetetlenségek megfelelő kezelését és megelőzését;

                  34.

                  megállapítja, hogy a Fúziósenergia-fejlesztési és ITER Európai Közös Vállalkozás kivételével a közös vállalkozások viszonylag kis méretűek és földrajzilag koncentráltak; ezért úgy véli, hogy lehetőség szerint egyesíteniük kell erőforrásaikat;

                  35.

                  felhívja a Számvevőszéket, hogy tájékoztassa a mentesítésért felelős hatóságot az egyes közös vállalkozásokkal kapcsolatos, a 2011-es pénzügyi évre vonatkozó éves beszámolóikról szóló jelentésekben foglalt megjegyzései nyomán tett lépésekről;

                  36.

                  felkéri a Számvevőszéket, hogy ésszerű időn belül készítsen különjelentést a Parlament számára arról, hogy milyen hozzáadott értéket képvisel a közös vállalkozások létrehozása az uniós kutatási, technológiafejlesztési és demonstrációs programok hatékony végrehajtása szempontjából; továbbá megjegyzi, hogy e jelentésnek tartalmaznia kell egy értékelést a közös vállalkozások létrehozásának eredményességére vonatkozóan.

         (1)  HL C 368., 2011.12.16., 48. o.

         (2)  HL L 248., 2002.9.16., 1. o.

         (3)  HL L 30., 2008.2.4., 21. o.

         (4)  HL L 357., 2002.12.31., 72. o.